Source: https://www.riigiteataja.ee/akt/983668?leiaKehtiv
Timestamp: 2019-03-22 11:10:15+00:00
Document Index: 3580966

Matched Legal Cases: ['§ 4', '§ 5', '§ 6', '§ 9', '§ 10', '§ 12', '§ 14', '§ 15', '§ 2', '§ 4', '§ 5', '§ 86', '§ 6', '§ 9', '§ 6', '§ 6', '§ 6', '§ 9', '§ 19', '§ 10', '§ 18', '§ 19', '§ 18', '§ 19', '§ 20', '§ 20', '§ 12', '§ 201', '§ 4', '§ 14', '§ 25', '§ 15', '§ 11', '§ 5', '§ 12', '§ 19']

“Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004-2006” meetme 3.12 “Muud kalandusega seotud meetmed” alameetme 3.12.1 “Kalanduse restruktureerimisega kaasnevad sotsiaalsed meetmed” tingimused – Riigi Teataja
“Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004-2006” meetme 3.12 “Muud kalandusega seotud meetmed” alameetme 3.12.1 “Kalanduse restruktureerimisega kaasnevad sotsiaalsed meetmed” tingimused
“Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004-2006” meetme 3.12 “Muud kalandusega seotud meetmed” alameetme 3.12.1 “Kalanduse restruktureerimisega kaasnevad sotsiaalsed meetmed” tingimused - sisukord
§ 4 Maksimaalne toetussumma
3 TOETUSE TAOTLEJALE JA TAOTLUSELE ESITATAVAD NÕUDED
§ 5 Taotlejale ja taotlusele esitatavad nõuded
§ 6 Toetuse taotlemiseks esitatavad dokumendid
4 TOETUSE TAOTLEMINE NING TAOTLEJA JA TAOTLUSE NÕUETELE VASTAVAKS TUNNISTAMISE ALUSED JA KORD
§ 9 Esitatud andmete õigsuse kontroll
§ 10 Taotluse ja taotleja nõuetele vastavaks tunnistamine
5 TAOTLUSE RAHULDAMINE VÕI RAHULDAMATA JÄTMINE
§ 12 Toetuse vastuvõtmise kinnitamine
6 TOETUSE VÄLJAMAKSETE TEGEMISE TINGIMUSED
§ 14 Ameti ettekirjutus
§ 15 Toetuse väljamaksete tegemise tingimused ja toetuse maksmisest keeldumine
Vastu võetud 04.10.2005 nr 99
RTL 2005, 104, 1581
11.01.2006/2 RTL 2006, 7, 126 21.01.2006
Määruses sätestatakse «Struktuuritoetuse seaduse» § 2 lõike 2 punktis 1 nimetatud arengukava (edaspidi arengukava) kolmanda prioriteedi meetme 3.12 «Muud kalandusega seotud meetmed» alameetme 3.12.1 «Kalanduse restruktureerimisega kaasnevad sotsiaalsed meetmed» raames kalurile individuaalse ühekordse toetuse (edaspidi toetus) andmise alused, taotlejale ja taotlusele esitatavad nõuded, taotluse menetlemise tingimused ja kord, taotleja ja taotluse vastavaks tunnistamise alused ja kord ning toetuse väljamaksete tegemise tingimused ja kord.
Toetus selle määruse tähenduses on individuaalne ja ühekordne rahaline abi kalurile, kes on laevapere liige ja kes kaotab või on kaotanud töö arengukava meetme 3.9 «Kalalaevastiku püügivõimsuse reguleerimine» raames kalalaevastiku püügivõimsuse vähendamise tulemusena.
(1) Toetuse üldine eesmärk on leevendada kalanduse restruktureerimisega kaasnevaid ebasoodsaid sotsiaalseid ja majanduslikke mõjusid.
(2) Toetuse spetsiifiline eesmärk on toetada kalureid kalapüügi lõpetamisel.
§ 4. Maksimaalne toetussumma
Maksimaalne toetussumma ühe taotleja kohta on 156 466 krooni. Kui nõuetele vastavaks tunnistatud taotluste rahastamise summa ületab meetme taotluste vastava aasta rahastamise eelarvet, jagatakse taotlejale makstava toetussumma saamiseks meetme vastava aasta taotluste rahastamise eelarve vahendid nõuetele vastavaks tunnistatud taotluste arvuga.
3. peatükk TOETUSE TAOTLEJALE JA TAOTLUSELE ESITATAVAD NÕUDED
§ 5. Taotlejale ja taotlusele esitatavad nõuded
(1) Toetust võib taotleda kalur (edaspidi taotleja):
1) kes töötab või on töötanud §-s 2 nimetatud meetme raames püügilt kõrvaldatud või kõrvaldataval kalalaeval vähemalt 12 järjestikust kuud enne taotluse esitamise tähtaja esimest päeva ja kellel on kehtiv või lõpetatud meretöö- või tööleping, mis vastab «Mereteenistuse seaduses» meretöölepingule sätestatud nõuetele (edaspidi meretööleping), ning
2) kellega lõpetakse või on lõpetatud meretööleping koondamise tõttu «Eesti Vabariigi töölepingu seaduse» § 86 punkti 3 alusel.
(2) Taotleja ei tohi pärast meretöölepingu lõpetamist asuda tööle kalalaeva pardal ega tegeleda kutselise püügiga «Kalapüügiseaduse» tähenduses 12 kuu jooksul arvates toetuse väljamaksmisest.
[RTL 2006, 7, 126 - jõust. 21.01.2006]
§ 6. Toetuse taotlemiseks esitatavad dokumendid
(1) Toetuse taotlemiseks esitatakse Põllumajanduse Registrite ja Informatsiooni Ametile (edaspidi Amet):
2) taotleja või taotleja esindaja isikut tõendava dokumendi koopia ning esindaja puhul lisaks tema volitusi tõendav volikiri;
3) paragrahvi 5 lõike 1 punktis 1 nimetatud kalalaeval töötamist tõendava dokumendi koopia;
4) koopia tööandja tõendist taotluse esitamise tähtaja esimesele päevale eelnenud vähemalt 10-kuulisel perioodil taotlejale makstud töötasu ja tema töötasult kinni peetud isikustatud sotsiaalmaksu kohta.
(2) Taotleja esitab Ametile avalduse «Struktuuritoetuse seaduse» § 9 lõikes 1 nimetatud struktuuritoetuste registrisse kandmiseks.
(3) Kui taotleja andmed ei ole põllumajandustoetuste ja põllumassiivide registrisse kantud, esitab taotleja toetuse esmakordsel taotlemisel koos lõikes 1 nimetatud dokumentidega avalduse taotleja andmete kandmiseks põllumajandustoetuste ja põllumassiivide registrisse.
4. peatükk TOETUSE TAOTLEMINE NING TAOTLEJA JA TAOTLUSE NÕUETELE VASTAVAKS TUNNISTAMISE ALUSED JA KORD
(1) Toetuse taotlemiseks esitatakse Ametile taotlus ning § 6 lõikes 1 nimetatud dokumendid (edaspidi taotlus) selleks ettenähtud tähtajal.
(4) Taotleja ja toetuse saaja teavitavad viivitamata Ametit kirjalikult § 6 lõikes 1 nimetatud dokumentides esitatud andmete muutumisest.
(5) Taotleja võib esitada vaid ühe taotluse.
(3) Kui taotlus koos kõikide nõutavate dokumentidega on esitatud tähtajaks, registreerib Amet taotluse infosüsteemis ning teeb väljatrüki § 6 lõikes 2 nimetatud avalduse osast kahes eksemplaris, mille allkirjastavad taotleja ja taotluse vastuvõtmiseks volitatud ametnik. Volitatud ametnik avab taotlustoimiku, millele lisatakse avalduse osa väljatrükk ja kontroll-leht. Teine eksemplar avalduse osa väljatrükist väljastatakse taotlejale.
§ 9. Esitatud andmete õigsuse kontroll
(1) Amet kontrollib vastuvõetud taotluse nõuetekohasust ja selles esitatud andmete õigsust ning taotleja vastavust «Struktuuritoetuse seaduses» ja selles määruses sätestatud nõuetele.
(2) Taotleja esitatud andmete kontrollimiseks ja võrdlemiseks on Ametil õigus kasutada teiste riiklike registrite andmeid ning Ameti volitatud ametnikul on taotluses esitatud andmete õigsuse kontrollimiseks ametitõendi esitamisel õigus viibida taotleja tööandja juuresolekul viimase ettevõttes, sealhulgas hoones, kinnisasjal ja laeval, ning kontrollida dokumente kohapeal.
(3) Kui taotluse nõuetekohasuse kontrollimisel avastatakse puudusi, teatatakse sellest viivitamata taotlejale ja määratakse tähtaeg puuduste kõrvaldamiseks. Taotluse menetlemise tähtaega võib «Struktuuritoetuse seaduse» § 19 lõike 2 kohaselt pikendada puuduste kõrvaldamiseks ettenähtud tähtaja võrra.
§ 10. Taotluse ja taotleja nõuetele vastavaks tunnistamine
(1) Taotleja ja taotlus tunnistatakse nõuetele vastavaks «Struktuuritoetuse seaduse» § 18 lõike 2 ja § 19 lõike 3 alusel.
(3) Taotleja ja taotluse nõuetele mittevastavaks tunnistamise korral tehakse taotluse rahuldamata jätmise otsus «Struktuuritoetuse seaduse» § 18 lõike 3 või § 19 lõike 5 alusel.
5. peatükk TAOTLUSE RAHULDAMINE VÕI RAHULDAMATA JÄTMINE
(1) Ameti peadirektor teeb taotluse rahuldamise või rahuldamata jätmise otsuse «Struktuuritoetuse seaduse» § 20 lõike 1 alusel hiljemalt 50 tööpäeva jooksul arvates taotluse esitamise tähtaja lõppemisest. Taotluse rahuldamise või rahuldamata jätmise otsus vormistatakse Ameti peadirektori käskkirjaga.
(4) Ameti peadirektor võib «Struktuuritoetuse seaduse» § 20 2 kohaselt taotluse rahuldamise otsust muuta ja selle kehtetuks tunnistada.
(5) Taotluse rahuldamise otsuse muutmise otsustab Ameti peadirektor 20 tööpäeva jooksul pärast vastavasisulise taotluse saamist.
§ 12. Toetuse vastuvõtmise kinnitamine
(1) «Struktuuritoetuse seaduse» § 201 lõike 2 kohaselt saadab Amet toetuse saajale koos taotluse rahuldamise otsuse käskkirja koopiaga Ameti peadirektori või tema volitatud ametniku allakirjutatud kinnituskirja kahes eksemplaris, mille allkirjastamisega kinnitab toetuse saaja oma valmisolekut kasutada toetust vastavalt taotluse rahuldamise otsuses sätestatule.
2) saadud raha Ameti nõudmisel tagasi maksmine juhul, kui toetuse saaja asub tööle kalalaeva pardal või hakkab tegelema kutselise püügiga 12 kuu jooksul arvates toetuse väljamaksmisest;
3) «Struktuuritoetuse seaduse» § 4 1 lõikes 3 nimetatud muude kohustuste täitmine.
6. peatükk TOETUSE VÄLJAMAKSETE TEGEMISE TINGIMUSED
(2) Ameti järelevalveametnikul on õigus esitatud nõuete täitmise kontrollimiseks nõuda, et toetuse saaja esitab talle töölepingu, mis on sõlmitud tööandjaga, kes on maksnud toetuse saaja eest isikustatud sotsiaalmaksu 12 kuu jooksul arvates toetuse väljamaksmisest.
(3) Ameti järelevalveametnik koostab järelevalvetoimingu tulemuste kohta kontrollakti, mille allkirjastavad järelevalveametnik ja toetuse saaja.
§ 14. Ameti ettekirjutus
Ameti järelevalveametnikul on õigus teha toetuse saajale järelevalve käigus avastatud puuduse kõrvaldamiseks ettekirjutus «Struktuuritoetuse seaduse» § 25 lõike 2 punkti 5 alusel.
§ 15. Toetuse väljamaksete tegemise tingimused ja toetuse maksmisest keeldumine
(1) Amet teatab toetuse saajale arengukava meetme 3.9 raames toetust saava kalalaeva, millel ta töötab või on töötanud, kalalaevade riiklikust registrist kustutamise järel toetuse väljamaksmiseks ettenähtud dokumentide esitamise tähtaja posti teel väljastusteatega tähtkirjaga.
(2) Toetust makstakse «Struktuuritoetuse seaduse» § 11 lõike 2 punkti 2 alusel kehtestatud tingimustel ja korras.
(3) Toetuse väljamaksmise taotlemiseks peab toetuse saaja ja tema tööandja vaheline meretööleping olema lõpetatud.
(4) Toetuse väljamaksmiseks esitab toetuse saaja Ametile väljamaksetaotluse (lisa 2) koos § 5 lõike 1 punktis 1 nimetatud kalalaeval töötamise lõpetamist tõendava dokumendi koopiaga.
(5) Ameti peadirektor teeb toetuse maksmise või maksmisest keeldumise otsuse. Toetuse maksmisest keeldumise otsus tehakse 20 tööpäeva jooksul arvates toetuse maksmisest keeldumise aluseks olevast asjaolust teadasaamisest. Maksmisest keeldumise otsust tuleb põhjendada.
(6) Ameti peadirektor teeb toetuse maksmise otsuse sellise aja jooksul, et oleks võimalik toetuse summa toetuse saaja arvelduskontole kanda kahe kuu jooksul arvates lõigetes 3 ja 4 nimetatud dokumentide saamisest.
1) toetuse saaja või tema tegevus ei vasta «Struktuuritoetuse seaduses», selles määruses või arengukavas sätestatud nõuetele;
2) toetuse saaja on jätnud kinnituskirja § 12 lõikes 3 ettenähtud tähtajaks tagastamata või kalalaev, millel toetuse saaja töötas, on kalalaevade riiklikust registrist kustutamata;
3) tööandja ja toetuse saaja vaheline meretööleping ei ole toetuse väljamaksetaotluse esitamise tähtpäevaks lõpetatud;
(8) Amet saadab toetuse saajale toetuse maksmisest keeldumise otsuse käskkirja koopia posti teel väljastusteatega tähtkirjaga kolme tööpäeva jooksul arvates otsuse tegemisest.
Kui toetuse saaja, kellega on lõpetatud meretööleping, asub tööle kalalaeva pardal või hakkab tegelema kutselise püügiga 12 kuu jooksul arvates toetuse väljamaksmisest, nõutakse toetus tagasi iga kalendripäeva eest, mille võrra eespool nimetatud tähtaeg lühenes.
Amet ja toetuse saaja säilitavad toetusega seotud dokumente ja lepinguid vähemalt 2015. aasta 31. detsembrini. Amet säilitab nimetatud dokumente «Arhiiviseaduse» kohaselt. Määruse alusel esitatud dokumente taotlejale ei tagastata.
Põllumajandusministri 4. oktoobri 2005. a määruse nr 99 ««Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004–2006» meetme 3.12 «Muud kalandusega seotud meetmed» alameetme 3.12.1 «Kalanduse restruktureerimisega kaasnevad sotsiaalsed meetmed» tingimused»
KALANDUSE RESTRUKTUREERIMISEGA KAASNEVATE SOTSIAALSETE MEETMETE TOETUSE TAOTLUS1
Taotleja ees- ja perekonnanimi2
Taotleja esindaja ees- ja perekonnanimi
Taotleja isikukood3
Taotleja esindaja isikukood
Arvelduskonto number4
Taotletava toetuse nimetus
Taotletav toetuse summa, EEK
Individuaalne ja ühekordne toetus kalurile, kes kaotab või on kaotanud töö arengukava meetme 3.9 «Kalalaevastiku püügivõimsuse reguleerimine» raames kalalaevastiku püügivõimsuse vähendamise tulemusena
Kuni 156 466 krooni5
Kalanduse restruktureerimisega kaasnevate sotsiaalsete meetmete toetuse taotlus
Kalalaev, millel töötati või töötatakse 6
Kalalaeva registri sisenumber7
Kalalaeval töötatud aeg päevades8
Kinnitan, et asudes tööle kalalaeva pardal või hakates tegelema kutselise püügiga 12 kuu jooksul arvates toetuse väljamaksmisest, kohustun toetuse tagasi maksma määruse §-s 16 sätestatud tingimuste kohaselt.
Kinnitan oma allkirjaga, et olen teadlik toetuse taotlusele kehtestatud nõuetest ja vastan toetuse saamiseks esitatavatele nõuetele.
Annan nõusoleku kanda minu isikuandmed struktuuritoetuste registrisse ning kasutada neid toetuse määramisel ja maksmisel.
Kinnitan oma allkirjaga, et olen teadlik, et toetus kuulub tulumaksuga maksustamisele «Tulumaksuseaduse» § 19 lõike 2 alusel.
(taotleja ees- ja perekonnanimi)
Vastuvõtja allkiri ..........................................
1 Kalanduse restruktureerimisega kaasnevate sotsiaalsete meetmete toetuse taotlus ning neis esitatud andmeid tõendavad dokumendid esitatakse Ametile. Avaldus täidetakse trükitähtedega. Kui taotleja ei pea mõnda rida täitma, siis märgitakse sellele reale sümbol «×».
2 Reale 1 märgitakse taotleja ees- ja perekonnanimi.
3 Reale 2 märgitakse reale 1 märgitud isiku isikukood.
4 Reale 3 märgitakse selle arvelduskonto number, millele soovitakse väljamakstava toetusraha kandmist. Arvelduskonto number peab olema kantud Ameti kliendiregistri andmebaasi.
5 Vastavalt määruse §-s 4 sätestatule.
6 Reale 7 märgitakse meetme 3.9 raames selle püügilt kõrvaldatud kalalaeva nimi, millel taotleja töötab või on töötanud.
7 Reale 7.1 märgitakse selle kalalaeva registri sisenumber, millel kalur töötab või on töötanud. Number algab suurtähtedega EST ja sellele järgneb üheksakohaline arv (kajastatud laeva kalalaevatunnistusel).
8 Reale 8 märgitakse real 7 nimetatud kalalaeval töötamise aeg päevades alates töölepingu sõlmimise päevast kuni töölepingu lõpetamise päevani.
VÄLJAMAKSETAOTLUS NR1 _________
Vorm RV.F119
Taotluse viitenumber2
Kinnitan, et vastan toetuse saamiseks esitatavatele nõuetele.
Tööandja kinnitus töölepingu lõpetamise kohta
Kinnitan kõigi esitatud andmete õigsust.
Nimi ja allkiri__________________________________________________
Kuupäev __________________________________________________
1 Täidab Amet.
2 Väljamaksetaotlusele märgitakse kinnituskirjas näidatud taotluse viitenumber.